CELEX: 62007TN0498
Language: et
Date: 2008-05-02 00:00:00
Title: Kohtuasi T-498/07 P: Erika Krcova 2. mail 2008 . esitatud apellatsioonkaebus Euroopa Ühenduste Avaliku Teenistuse Kohtu 18. oktoobri 2007 . aasta otsuse peale kohtuasjas F-112/06: Erika Krcova versus Euroopa Kohus

15.8.2008   
            
            
               ET
            
            
               Euroopa Liidu Teataja
            
            
               C 209/54
            
         Erika Krcova 2. mail 2008. esitatud apellatsioonkaebus Euroopa Ühenduste Avaliku Teenistuse Kohtu 18. oktoobri 2007. aasta otsuse peale kohtuasjas F-112/06: Erika Krcova versus Euroopa Kohus
   (Kohtuasi T-498/07 P)
   (2008/C 209/98)
   Kohtumenetluse keel: prantsuse
   Pooled
   
      Hageja: Erica Krcova (Trnava, Slovakkia) (esindaja: advokaat J. Rooy)
   
      Teine menetluspool: Euroopa Ühenduste Kohus
   Hageja nõuded
   
               —
            
            
               Tühistada Euroopa Ühenduste Avaliku Teenistuse Kohtu (teine koda) 18. oktoobri 2007. aasta otsus kohtuasjas F-112/06: Krcova vs. Euroopa Kohus (kohtulahendite kogumikus veel avaldamata),
            
         
               —
            
            
               tühistada Euroopa Ühenduste Kohtu 17. oktoobri 2005. aasta otsus vabastada hageja katseajal lõppedes teenistusest, ja vajadusel tühistada ka 16. septembri 2005. aasta otsus tema katseaja pikendamise kohta kahe kuu võrra, ja 12. septembri 2005. aasta karjääriarengu aruanne, milles soovitati hageja teenistusest vabastada,
            
         
               —
            
            
               mõista Avaliku Teenistuse Kohtus ja Esimese Astme Kohtus kantud kohtukulud välja kostjalt.
            
         Väited ja peamised argumendid
   Käesolevas apellatsioonkaebuses palub hageja tühistada Avaliku Teenistuse Kohtu 18. oktoobri 2007. aasta otsus kohtuasjas F-112/06: Krcova vs. Euroopa Kohus, millega jäeti rahuldamata hageja nõue tühistada Euroopa Kohtu otsus vabastada hageja katseajal lõppedes teenistusest.
   Hageja heidab Avaliku Teenistuse Kohtule ette ultra petitia lahendi tegemist ja Eurooopa Ühenduste personalieeskirjade artikli 34 väära tõlgendamist.